钦定古今图书集成/明伦汇编/氏族典/第623卷 > 《郑樵通志》 > 拓跋崇
## 钦定古今图书集成/明伦汇编/氏族典/第623卷 > 《郑樵通志》 > 拓跋崇

按《魏书陈留王传》：“悦弟崇，世祖诏令袭桓王爵。崇性
沈厚。初，卫王死后，太祖欲敦宗亲之义，诏引诸王子
弟入宴。常山王素等三十馀人咸谓与卫王相坐，疑
惧，皆出逃遁，将奔蠕蠕，唯崇独至。太祖见之甚悦，厚
加礼赐，遂宠敬之，素等于是亦安。久之，拜并州刺史，
有政绩。从征蠕蠕，别督诸军，出大泽，越涿邪山，威慑”
漠北。薨，谥曰景王。子建袭，降爵为公，位镇北将军、怀
荒镇大将。卒。建子琛，位恒、朔二州刺史。琛子翌，尚书
左仆射。